[Video] Skool gesluit ná brandFoto: Twitter via @robynschippers Theo Layne, woordvoerder van die Kaapstadse brandweerdienste, het gesê brandbestryders is omstreeks 01:00 na die skool ontbied. “Een van die akademiese vleuels van die skool is geraak, spesifiek op die tweede en derde verdiepings. Brandbestryders kon daarin slaag om die vlamme te blus en was nog tot 05:00 vanoggend op die toneel,” het Layne gesê. Hy het gesê die oorsaak van die brand kon nog nie vasgestel word nie. Niemand is in die brand beseer nie. Die omvang van die brandskade moet nog vasgestel word. Die skool het op sy Facebook-blad die voorval bevestig en gesê die skool sal Donderdag en Vrydag vir leerders gesluit wees ter wille van leerders se veiligheid. Leerders is na die skool se aanlyn leerprogram verwys vir verdere inligting.